SÚŤAŽNÉ PODKLADY

K VÝZVE NA PREDKLADANIE ŽIADOSTÍ O NENÁVRATNÝ FINANČNÝ PRÍSPEVOK Z PROGRAMU ROZVOJA VIDIEKA SLOVENSKEJ REPUBLIKY 2014 – 2022, číslo výzvy: 65/PRV/2022

Názov zákazky: **Zvýšenie výkonnosti poľnohospodárskeho podniku – Poľnohospodárske družstvo v Chynoranoch – kolesový kĺbový nakladač**

Zákazka na dodanie tovaru realizovaná v súlade s Usmernením Pôdohospodárskej platobnej agentúry č. 8/2017 k obstaraniu tovarov, stavebných prác a služieb financovaných z PRV SR 2014 -2020 aktualizácia č. 5.

# Základné informácie pre uchádzačov

## Identifikácia Obstarávateľa

Názov: Poľnohospodárske družstvo v Chynoranoch

Adresa sídla: Bernolákova ulica 202/18, 956 33 Chynorany

Krajina: Slovenská republika

IČO: 00205214

DIČ: 2020417388

IČ DPH: SK2020417388

Kontaktná osoba pre styk

so záujemcami a uchádzačmi: Ing. Róbert Šmatlák – predseda predstavenstva

Telefón: +421 918340351

E-mail: [pdchynorany@pdchynorany.sk](mailto:pdchynorany@pdchynorany.sk)

## Informácie k predmetu zákazky:

* 1. Typ zákazky: Zákazka na dodanie tovaru
  2. Predmet zákazky: Kolesový kĺbový nakladač
  3. Lehota a miesto dodania zákazky: 30 kalendárnych dní od doručenia záväznej objednávky, miesto dodania: Bernolákova ulica 202/18, 956 33 Chynorany
  4. Špecifikácia predmetu zákazky: Presná špecifikácia a opis predmetu zákazky sú uvedené v Prílohe č.1 týchto súťažných podkladov.
  5. Číselný kód predmetu zákazky (CPV): 16000000-5 Poľnohospodárske stroje
  6. Predpokladaná hodnota zákazky: 226 520,00 EUR bez DPH
  7. Zdroj finančných prostriedkov: Predmet zákazky bude financovaný z Európskeho poľnohospodárskeho fondu pre rozvoj vidieka (ďalej len „EPFRV“), štátneho rozpočtu a vlastných zdrojov obstarávateľa. Zákazka sa týka projektu financovaného z fondov Európskej únie: Program rozvoja vidieka SR 2014 - 2022, OPATRENIE: 4 – Investície do hmotného majetku, PODOPATRENIE:, 4.1 – Podpora na investície do poľnohospodárskych podnikov, VÝZVA Č.: 65/PRV/2022.
  8. Typ zmluvy, ktorá bude uzatvorená: Kúpna zmluva
  9. Rozdelenie zákazky: Nie (zákazka nie je delená na časti, jedná sa o 1 ks stroja/zariadenia)

# Pokyny a informácie k vyhotoveniu ponuky

## Príprava ponuky:

* 1. Ponuka musí byť vyhotovená elektronicky, jej obsah musí byť pre fyzickú osobu čitateľný a musí byť zabezpečené trvalé zachytenie jej obsahu. V prípade, že uchádzač predloží listinnú ponuku, obstarávateľ na ňu nebude prihliadať.
  2. Uchádzač predkladá ponuku v lehote na predkladanie ponúk podľa požiadaviek uvedených v týchto súťažných podkladoch a vo výzve na predkladanie ponúk.
  3. Formát predloženia dokladov v elektronickej podobe: Doklady predkladané v ponuke uchádzač vyhotoví ako skeny originálov alebo úradne overených kópií dokladov a tieto elektronické doklady vo formáte „PDF“ (alebo obdobnom formáte) musia byť vložené do systému JOSEPHINE umiestnenom na webovej adrese https://josephine.proebiz.com/. Cenovú ponuku, v súlade s Prílohou č. 1 týchto súťažných podkladov, ktorej súčasťou je špecifikácia predmetu zákazky predkladá uchádzač vo formáte „PDF“(alebo obdobnom formáte) .
  4. Celá ponuka uchádzača, ako aj doklady a dokumenty v nej predložené, musia byť vyhotovené v štátnom jazyku. Akýkoľvek doklad alebo dokument predložený v cudzom jazyku musí byť doložený úradným prekladom do štátneho jazyka (okrem dokladov v českom jazyku).
  5. Cenová ponuka musí byť potvrdená podpisom oprávneného zástupcu uchádzača (štatutárnym orgánom alebo inou oprávnenou osobou, ktorej oprávnenosť preukáže uchádzač úradne overeným plnomocenstvom) a musí byť potvrdená pečiatkou, ak je potenciálny dodávateľ povinný pečiatku používať, musí tiež obsahovať dátum vyhotovenia. Podpis a pečiatka uchádzača (ak je vyžadovaná) musia byť bezpodmienečne uvedené na strane, kde sa uvádza sumárna cenová kalkulácia.
  6. Cenová ponuka musí obsahovať všetky povinné prílohy.
  7. Predkladané doklady a dokumenty tvoriace obsah ponuky, požadované v týchto súťažných podkladoch, musia byť k termínu predloženia ponuky platné a aktuálne. Predkladané doklady nesmú byť staršie ako 3 mesiace od vyhlásenia výzvy na predkladanie cenovej ponuky.
  8. Uchádzačom navrhovaná zmluvná cena za dodanie požadovaného predmetu zákazky, uvedená v ponuke uchádzača a vo všetkých ním predkladaných dokladoch, musí byť zaokrúhlená najviac na 2 desatinné miesta a vyjadrená v eurách v štruktúre: cena bez DPH, suma DPH, cena celkom s DPH.
  9. Ak uchádzač nie je platiteľom DPH, uvedie túto skutočnosť v ponuke a uvedie len navrhovanú zmluvnú cenu celkom.
  10. V cene predloženej uchádzačom musia byť zahrnuté všetky náklady spojené s dodaním predmetu zákazky, vrátane všetkých súvisiacich služieb a poplatkov. Uchádzač je pred predložením svojej ponuky povinný vziať do úvahy všetko, čo je nevyhnuté na úplné a riadne plnenie zmluvy, pričom do svojich cien zahrnie všetky náklady spojené s plnením predmetu zákazky.

## Lehota na predloženie ponuky:

* 1. Lehota na predloženie ponuky je stanovená do: **12.6.2024 do 10.00 hod**
  2. Obstarávateľ môže primerane predĺžiť lehotu na predkladanie ponúk, ak vysvetlenie informácií potrebných na vypracovanie ponuky nie je poskytnuté dostatočne vopred, aj napriek tomu, že bolo vyžiadané dostatočne vopred alebo v dokumentoch potrebných na vypracovanie ponuky vykoná podstatnú zmenu. V prípade predĺženia termínu na predkladanie ponúk, obstarávateľ túto zmenu zverejní a oznámi všetkým známym uchádzačom.

## A Zábezpeka

5.A 1 Nepožaduje sa.

## 5.B Elektronická aukcia

5.B 1 Elektronická aukcia nebude použitá.

## Miesto a spôsob predkladania ponuky:

* 1. Ponuka musí byť vložená do systému JOSEPHINE umiestnenom na webovej adrese https://josephine.proebiz.com/ v lehote na predkladanie ponúk, podľa požiadaviek uvedených v týchto súťažných podkladoch a vo výzve na predkladanie ponúk.
  2. JOSEPHINE je na účely tohto obstarávania softvér pre elektronizáciu zadávania verejných zákaziek. JOSEPHINE je webová aplikácia na doméne https://josephine.proebiz.com/.
  3. Na bezproblémové používanie systému JOSEPHINE je nutné používať jeden z podporovaných internetových prehliadačov: Microsoft Internet Explorer verzia 11.0 a vyššia, Mozilla Firefox verzia 13.0 a vyššia alebo Google Chrome.
  4. V záujme uchádzača odporúčame preštudovať si manuály a návody k systému JOSEPHINE umiestnené na webovej adrese [https://josephine.proebiz.com/.](https://josephine.proebiz.com/)
  5. Uchádzač sa prihlasuje do systému JOSEPHINE pomocou eID alebo svojich hesiel, ktoré nadobudol v rámci autentifikačného procesu.
  6. Autentifikovaný uchádzač si po prihlásení do systému JOSPEHINE nájde predmetnú zákazku a klikne v pravom hornom rohu na políčko „Zaujíma ma to“. Týmto krokom sa stane zaradeným uchádzačom a zabezpečí, aby mu boli na kontaktný mail zadaný pri registrácii do systému doručované informácie o zmenách v zákazke, správy od obstarávateľa a pod. V záložke „Moje obstarávania“ vyberie predmetnú zákazku. Elektronická ponuka sa vloží nahratím požadovaných dokladov a dokumentov (doporučený formát je „PDF“) a vyplnením elektronického formulára, ktorý zodpovedá návrhu na plnenie kritéria uchádzača.
  7. V predloženej ponuke prostredníctvom systému JOSEPHINE musia byť pripojené požadované naskenované doklady a dokumenty tvoriace obsah ponuky, požadované v týchto súťažných podkladoch a vo výzve na predloženie ponuky.
  8. UPOZORNENIE: Ponuka uchádzača predložená po uplynutí lehoty na predkladanie ponúk sa elektronicky neotvorí, čo znamená, že nebude zaradená do vyhodnocovania. Z uvedeného dôvodu obstarávateľ odporúča, aby uchádzači svoju ponuku predložili s dostatočným časovým predstihom.

## Doplnenie, zmena a odvolanie ponuky

* 1. Uchádzač môže predloženú ponuku doplniť, zmeniť alebo odvolať do uplynutia lehoty na predkladanie ponúk. Doplnenie alebo zmenu ponuky je možné vykonať výlučne prostredníctvom funkcionality webovej aplikácie JOSEPHINE v primeranej lehote pred uplynutím lehoty na predkladanie ponúk.

## Náklady na ponuku

* 1. Všetky výdavky spojené s prípravou a predložením ponuky znáša uchádzač bez akéhokoľvek finančného alebo iného nároku voči obstarávateľovi, a to aj v prípade, že obstarávateľ neprijme ani jednu z predložených ponúk alebo zruší postup zadávania zákazky.

## Variantné riešenie

* 1. Neumožňuje sa predložiť variantné riešenie. Ak súčasťou ponuky bude aj variantné riešenie, nebude zaradené do vyhodnotenia a bude sa naň hľadieť akoby nebolo predložené. Vyhodnotené budú iba požadované riešenia.

## Komunikácia

* 1. Obstarávateľ bude pri komunikácii so zaradenými uchádzačmi postupovať prostredníctvom komunikačného rozhrania systému JOSEPHINE, tento spôsob komunikácie sa týka akejkoľvek komunikácie a podaní medzi obstarávateľom a zaradenými uchádzačmi počas celého procesu obstarávania.
  2. Pravidlá pre doručovanie - zásielka sa považuje za doručenú uchádzačovi, ak jej adresát bude mať objektívnu možnosť oboznámiť sa s jej obsahom, t.j. ako náhle sa dostane zásielka do sféry jeho dispozície. Za okamih doručenia sa v systéme JOSEPHINE považuje okamih jej odoslania v systéme JOSEPHINE, a to v súlade s funkcionalitou systému.
  3. Ak je odosielateľom zásielky (správy) obstarávateľ, tak uchádzačovi bude na ním určený kontaktný email (zadaný pri registrácii do systému JOSEPHINE) bezodkladne odoslaná informácia, že k predmetnej zákazke existuje nová zásielka (správa). Uchádzač sa prihlási do systému a v komunikačnom rozhraní zákazky bude mať zobrazený obsah komunikácie - zásielky, správy.
  4. Ak je odosielateľom informácie uchádzač, tak po prihlásení do systému a predmetnej zákazky môže prostredníctvom komunikačného rozhrania odosielať správy a potrebné prílohy obstarávateľovi. Takáto zásielka sa považuje za doručenú obstarávateľovi okamihom jej odoslania v systéme JOSEPHINE v súlade s funkcionalitou systému.
  5. Obstarávateľ umožňuje uchádzačom neobmedzený a priamy prístup elektronickými prostriedkami k súťažným podkladom a k prípadným všetkým doplňujúcim podkladom.

## Vysvetlenie súťažných podkladov

* 1. V prípade nejasností alebo potreby objasnenia požiadaviek a podmienok účasti v obstarávaní, uvedených v oznámení o vyhlásení obstarávania a/alebo v súťažných podkladoch, v inej sprievodnej dokumentácii a/alebo iných dokumentoch poskytnutých obstarávateľom v lehote na predkladanie ponúk, môže ktorýkoľvek zo záujemcov požiadať prostredníctvom komunikačného rozhrania systému JOSEPHINE.
  2. Obstarávateľ poskytuje vysvetlenie informácií potrebných na vypracovanie ponuky alebo na preukázanie splnenia podmienok účasti všetkým zaradeným uchádzačom, ktorí sú mu známi prostredníctvom komunikačného rozhrania systému JOSEPHINE a zároveň bude odpoveď na žiadosť o vysvetlenie uverejnená vo webovej aplikácií JOSEPHINE pri dokumentoch k tejto zákazke. Obstarávateľ o jej uverejnení odošle správu všetkým známym záujemcom v deň uverejnenia. Odpoveď na žiadosť o vysvetlenie sa bude považovať za doručenú okamihom uverejnenia vo webovej aplikácií JOSEPHINE.
  3. Vysvetlenie informácií uvedených v oznámení o vyhlásení obstarávania, v súťažných podkladoch alebo v inej sprievodnej dokumentácii obstarávateľ bezodkladne zverejní a oznámi všetkým známym záujemcom najneskôr 3 dni pred ukončením lehoty na predkladanie ponúk za predpokladu, že o vysvetlenie sa požiada dostatočne vopred.
  4. Podania a dokumenty súvisiace s uplatnením revíznych postupov sú medzi obstarávateľom a uchádzačmi doručované výlučne prostredníctvom komunikačného rozhrania systému JOSEPHINE.

## Obsah ponuky

* 1. Uchádzač predloží ponuku na celý predmet zákazky v elektronickej podobe prostredníctvom systému JOSEPHINE podľa pokynov uvedených v týchto súťažných podkladov.
  2. Ponuka musí obsahovať:
     1. **Cenovú ponuku** v súlade s Prílohou č. 1 týchto súťažných podkladov, ktorej súčasťou je špecifikácia predmetu zákazky - opis ponúkaného tovaru, preukazujúci splnenie požiadaviek obstarávateľa na predmet zákazky doplnené o technickú špecifikáciu ponúkaného tovaru. Z predmetnej špecifikácie musí vyplývať splnenie minimálnych požadovaných parametrov na predmet zákazky. *(originálny doklad naskenovaný vo formáte .pdf )*
     2. **Zoznam subdodávateľov** v súlade s Prílohou č. 2 týchto súťažných podkladov. (*originálny doklad naskenovaný vo formáte .pdf* )
     3. **Čestné prehlásenie - osobné postavenie -** v súlade s Prílohou č.3 týchto súťažných podkladov. *(originálny doklad naskenovaný vo formáte .pdf)*
  3. Uchádzač cenu za predmet obstarávania uvedie aj **vyplnením elektronického formulára v systéme JOSEPHINE**, ktorý zodpovedá návrhu na plnenie kritéria uchádzača.
  4. Viazanosť ponuky musí byť minimálne 12 mesiacov od predloženia ponuky uchádzačom

**Žiadame uchádzačov o dôkladné preštudovanie celých súťažných podkladov vrátane bodu č. 3. Príprava ponuky, kde sú uvedené dôležité informácie o spôsobe vyhotovenia ponuky.**

# Podmienky účasti uchádzačov

## Podmienky účasti týkajúcich sa osobného postavenia:

* 1. ​Uchádzač musí spĺňať podmienky osobného postavenia:

1. je oprávnený dodávať tovar, uskutočňovať stavebné práce alebo poskytovať službu v rozsahu, ktorý zodpovedá predmetu zákazky.
2. nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu.

## Uvedené podmienky uchádzač nedokladuje, podmienky účasti overí obstarávateľ z verejne dostupných zdrojov v procese vyhodnotenia cenových ponúk.

13.2 Ak si skutočnosti preukazujúce splnenie podmienok účasti osobného postavenia prijímateľ nedokáže overiť cez verejne dostupné registre, je úspešný uchádzač na základe žiadosti prijímateľa povinný pred podpisom zmluvy predložiť všetky doklady, ktoré predbežne nahradil čestným vyhlásením, do piatich pracovných dní odo dňa doručenia žiadosti prijímateľa, ak prijímateľ neurčí dlhšiu lehotu. Doklady nesmú byť staršie ako 3 mesiace od vyhlásenia výzvy na predkladanie cenovej ponuky. Ak úspešný uchádzač nedoručí doklady v stanovenej lehote, jeho ponuka nebude prijatá a ako úspešný bude vyhodnotený dodávateľ, ktorý sa umiestnil ako druhý v poradí. V takomto prípade prijímateľ postupuje rovnako ako pri víťaznom uchádzačovi.

13.3 Ak potencionálny dodávateľ nemá sídlo v Slovenskej republike a krajina jeho sídla nevydáva niektoré z dokladov uvedených v bode 13.1 alebo nevydáva ani rovnocenné doklady, možno ich nahradiť čestným vyhlásením podľa predpisov platných v krajine jeho sídla.

## Podmienky účasti týkajúcich sa finančného a ekonomického postavenia: Nepožaduje sa.

## Podmienky účasti týkajúcich sa technickej alebo odbornej spôsobilosti: Nepožaduje sa.

Potenciálny dodávateľ môže predbežne nahradiť doklady na preukázanie splnenia podmienok účasti finančného a ekonomického postavenia a technickej spôsobilosti, alebo odbornej spôsobilosti čestným vyhlásením, pričom na požiadanie poskytne obstarávateľovi doklady, ktoré čestným vyhlásením nahradil; potenciálny dodávateľ, ktorý bol vyhodnotený ako úspešný, je povinný pred podpisom zmluvy (zadaním objednávky) predložiť všetky doklady, ktoré predbežne nahradil čestným vyhlásením; potenciálny dodávateľ doručí doklady obstarávateľovi do piatich pracovných dní odo dňa doručenia žiadosti obstarávateľa o predloženie predmetných dokladov, ak obstarávateľ neurčil dlhšiu lehotu; ak potenciálny dodávateľ nedoručí doklady v stanovenej lehote, jeho ponuka nebude prijatá a ako úspešný bude vyhodnotený potenciálny dodávateľ, ktorý sa umiestnil ako druhý v poradí.

1. **Obchodné podmienky**
   1. S úspešným uchádzačom bude uzavretá Kúpna zmluva. Obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom.
   2. Kúpna zmluva tvorí Prílohu č. 4 súťažných podkladov. Uchádzač predložením ponuky vyjadruje súhlas so zmluvnými podmienkami, ktoré obstarávateľ uviedol v Prílohe č. 4 týchto Súťažných podkladov.
   3. Predávajúci sa zaväzuje dodať Kupujúcemu celý predmet kúpy do **30 kalendárnych dní** odo dňa obdržania jednostrannej písomnej objednávky.

# Kritériá pre vyhodnotenie ponúk

1. Definícia kritéria: Jediným kritériom na vyhodnotenie ponúk je NAJNIŽŠIA CENA v Eur bez DPH.

# Vyhodnotenie ponúk, zaslanie informácie o výsledku vyhodnotenia ponúk

## Vyhodnotenie ponúk

* 1. Predbežný termín vyhodnotenia ponúk: 12. 6. 2024 o 11.00 hod.
  2. Dátum vyhodnotenia ponúk je stanovený predbežne, nakoľko v rámci vyhodnotenia zákazky môže dôjsť k rôznym procesným úkonom, ktoré môžu maž vplyv na termín vyhodnotenia (napr. vyzvanie uchádzačov na vysvetlenie /doplnenie ponúk a podobne).
  3. Úspešnou ponukou, bude ponuka uchádzača, ktorá bude obsahovať najnižšiu vyhodnocovaciu cenu bez DPH.
  4. Obstarávateľ vyhodnocuje splnenie požiadaviek na predmet zákazky, splnenie podmienok účasti po vyhodnotení ponúk na základe kritéria na vyhodnotenie ponúk a to iba v prípade potenciálneho dodávateľa, ktorý sa umiestnil na prvom mieste v poradí.
  5. Spôsob a metodika vyhodnotenia ponúk: Obstarávateľ pristúpi najprv k vyhodnoteniu všetkých predložených ponúk z pohľadu kritéria pre vyhodnotenie ponúk (cena). Následne vyhodnotí požiadavky na predmet zákazky a splnenie podmienok účasti u uchádzača, ktorý sa umiestnil na 1. mieste v poradí.
  6. Ak z predložených dokladov potenciálneho dodávateľa nemožno posúdiť ich platnosť, splnenie podmienok účasti alebo splnenie požiadaviek na predmet zákazky, prijímateľ požiada potenciálneho dodávateľa o vysvetlenie alebo doplnenie dokladov v lehote minimálne 5 pracovných dní. Ak vysvetlenie/doplnenie potenciálny dodávateľ v stanovenej lehote nedoručí alebo ak aj napriek predloženému vysvetleniu ponuky podľa záverov prijímateľa, nespĺňa podmienky účasti alebo požiadavky na predmet zákazky, prijímateľ jeho ponuku vylúči a vyhodnotí splnenie podmienok účasti a požiadaviek na predmet zákazky u ďalšieho potenciálneho dodávateľa v poradí.
  7. Komunikácia medzi uchádzačom/uchádzačmi a obstarávateľom/komisiou na vyhodnotenie ponúk počas vyhodnotenia ponúk bude prebiehať elektronicky, prostredníctvom komunikačného rozhrania systému JOSEPHINE. Uchádzač musí písomné vysvetlenie/ doplnenie ponuky na základe požiadavky doručiť obstarávateľovi prostredníctvom určenej komunikácie v systéme JOSEPHINE.
  8. Obstarávateľ prostredníctvom komunikačného rozhrania systému JOSEPHINE upovedomí uchádzača, že bol vylúčený alebo, že jeho ponuka bola vylúčená s uvedením dôvodu a lehoty, v ktorej môže byť doručená námietka.

## Informácia o výsledku vyhodnotenia ponúk

* 1. Obstarávateľ zašle informáciu o výsledku vyhodnotenia ponúk prostredníctvom komunikačného rozhrania systému JOSEPHINE všetkým uchádzačom a úspešného uchádzača vyzve na uzavretie zmluvy.

# Súčinnosť a uzavretie zmluvy

* 1. Obstarávateľ uzatvorí zmluvu s úspešným uchádzačom v súlade s Usmernením PPA č. 8/2017 k obstaraniu tovarov, stavebných prác a služieb financovaných z PRV SR 2014 -2020 v platnej aktualizácii, Výzvou na predkladanie ponúk, s cenovou ponukou úspešného uchádzača a v súlade s Obchodným zákonníkom.
  2. Obstarávateľ určuje svoje obchodné podmienky realizácie predmetu zákazky v zmluve, ktorá bude uzavretá s úspešným uchádzačom a tvorí Prílohu č. 4 súťažných podkladov.
  3. Uchádzač predložením ponuky vyjadruje súhlas so zmluvnými podmienkami, ktoré obstarávateľ uviedol v Prílohe č. 4 týchto súťažných podkladov. Obstarávateľ považuje zmluvné podmienky uvedené v Prílohe č. 4 týchto súťažných podkladov za nemenné s výnimkou zmien vo formálnych náležitostiach zmluvy.
  4. V zmluve s úspešným uchádzačom musí úspešný uchádzač uviesť údaje o všetkých známych subdodávateľoch a údaje o osobe oprávnenej konať za subdodávateľa v rozsahu meno a priezvisko, adresa trvalého pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.
  5. Úspešný uchádzač a jeho subdodávatelia, ktorí majú povinnosť zapisovať sa do registra partnerov verejného sektora, musia byť zapísaní v registri partnerov verejného sektora pred podpísaním kúpnej zmluvy.
  6. Prijímateľ nesmie uzavrieť zmluvu s dodávateľom, ktorý má povinnosť zapisovať sa do registra partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon o RPVS“), a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má.

## DOLEŽITÉ!

* 1. Obstarávateľ požaduje od úspešného uchádzača, aby predložil obstarávateľovi v lehote do 10 pracovných dní odo dňa doručenia výzvy na poskytnutie súčinnosti potrebnej na uzavretie zmluvy nasledovné doklady a dokumenty nasledovným spôsobom:
     1. Listinne prostredníctvom pošty alebo inej doručovacej služby na adresu obstarávateľa: **Poľnohospodárske družstvo v Chynoranoch, Bernolákova ulica 202/18, 956 33 Chynorany** - vyplnenú a podpísanú kúpnu zmluvu vrátane všetkých relevantných príloh (v 4 rovnopisoch).
  2. Nepredloženie dokladov a dokumentov podľa čl. 21.1 týchto Súťažných podkladov bude obstarávateľ považovať za porušenie povinnosti úspešného uchádzača poskytnúť obstarávateľovi riadnu súčinnosť potrebnú na uzavretie zmluvy.

# Zrušenie použitého postupu zadávania zákazky

1. Obstarávateľ môže zrušiť použitý postup zadávania zákazky, a to najneskôr do uzavretia zmluvy s dodávateľom, a vyhlásiť nové obstarávanie na ten istý predmet zákazky, ak:
   1. sa zmenili okolnosti, za ktorých sa vyhlásilo obstarávanie a ktoré vznikli z dôvodu zásahu tzv. „vis maior“. Medzi tieto okolnosti patrí aj situácia, ak cena víťazného potenciálneho dodávateľa uchádzača presiahne maximálne finančné zdroje obstarávateľa;
   2. ak ani po opakovanom obstarávaní nebola obstarávateľovi predložená ani jedna ponuka, a obstarávateľ nepostupuje priamym rokovacím konaním podľa čl. 10 Usmernenia č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 aktualizácia č. 5;
   3. dôjde k inej zmene zmluvy s dodávateľom ako v prípadoch podľa čl. 16 ods. 1 Usmernenia 8/2017 k obstarávaniu tovarov, stavebných prác a služieb financovaných z PRV SR 2014 – 2020 aktualizácia č. 5;
   4. tak ustanovuje Usmernenie č.8/2017 k obstarávaniu tovarov, stavebných prác a služieb financovaných z PRV SR 2014 – 2020 aktualizácia č. 5.

# Ďalšie informácie týkajúce sa zákazky

1. Potencionálny dodávateľ predložením svojej ponuky a jej príloh súhlasí so spracovaním osobných údajov, v zmysle zák.NR SR č. 18/2018 Z.z. o ochrane osobných údajov a o zmene a doplnení niektorých zákonov a Nariadením EÚ a rady (EÚ) 2016/679 z 27.apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (“GDPR”) pre účely tohto obstarávania.
2. Predmet zákazky je v celom rozsahu opísaný tak, aby bol presne a zrozumiteľne špecifikovaný. Ak niektorý z použitých parametrov, alebo rozpätie parametrov identifikuje konkrétny typ produktu, alebo produkt konkrétneho výrobcu, obstarávateľ umožňuje nahradiť takýto produkt ekvivalentným produktom alebo ekvivalentom technického riešenia pod podmienkou, že ekvivalentný produkt alebo ekvivalentné technické riešenie bude spĺňať úžitkové, prevádzkové, rozmerové, funkčné a estetické charakteristiky, ktoré sú nevyhnutné na zabezpečenie účelu, na ktoré sú uvedené zariadenia určené.
3. Ponuka, pre účely zadávania tejto zákazky, je prejav slobodnej vôle potencionálneho dodávateľa, že chce za úhradu poskytnúť obstarávateľovi určené plnenie pri dodržaní podmienok stanovených obstarávateľom bez určovania svojich osobitných podmienok.

Chynorany, 31. 5. 2024

Zoznam príloh:

Príloha č.1: Špecifikácia predmetu zákazky s návrhom na cenovú ponuku

Príloha č.2: Zoznam subdodávateľov

Príloha č.3: Vzor čestného vyhlásenia k preukázaniu splnenia podmienok účasti – osobného postavenia

Príloha č.4: Návrh kúpnej zmluvy